Na temelju članka 31. Statuta Grada Zaboka (“Službeni glasnik Krapinsko-zagorske županije“ br. 9/13. i 16/14.), Gradsko vijeće Grada Zaboka na 32. sjednici održanoj dana 22. studenog 2016. godine donosi

**O D L U K U**

**o davanju suglasnosti za provedbu ulaganja na području Grada Zaboka**

**I.**

Ovom Odlukom daje se suglasnost Gradu Zaboku za provedbu ulaganja na području jedinice lokalne samouprave za investiciju „Građenje građevine infrastrukturne namjene, prometnog sustava cestovnog prometa- nerazvrstana cesta „Jadeki-Grdenci“, 3. skupine“.

**II.**

Ulaganje iz točke I. ove Odluke planira se prijaviti na natječaj Programa ruralnog razvoja RH za razdoblje 2014.-2020., Mjera 07, podmjera 7.2., tip operacije 7.2.2. Ulaganja u građenje nerazvrstanih cesta.

U svrhu prijave ulaganja na natječaj naveden u stavku 1. ove točke, ovom Odlukom ujedno se daje i suglasnost Gradu Zaboku za prijavu na natječaj.

**III.**

Ova suglasnost daje se na temelju Priloga ove Odluke sukladno članku 16. stavak 13. Pravilnika o provedbi mjere 07 Temeljne usluge i obnova sela u ruralnim područjima.

U Prilogu Odluke navedeni su svi bitni podaci o projektu: naziv projekta/operacije, naziv korisnika, kratki opis projekta/operacije, društvena opravdanost projekta/operacije, financijski kapaciteti korisnika i analiza troškova, ljudski kapaciteti za provedbu projekta/operacije, način održavanja i upravljanja projektom/operacijom, te usklađenost projekta sa razvojnom i prostorno-planskom dokumentacijom Grada Zaboka.

**IV.**

Ova suglasnost daje se u svrhu prijave ulaganja navedenog u točki I. ove Odluke na natječaj za Mjeru 07, podmjeru 7.2., tip operacije 7.2.2. Programa ruralnog razvoja RH za razdoblje 2014.-2020.

**V.**

Ova Odluka stupa na snagu danom donošenja.

KLASA: 340-03/16-01/02

URBROJ: 2197/01-02-16-3

Zabok, 22. studenog 2016.

**PREDSJEDNIK**

**Gradskog vijeća**

**Žarko Ivančić, oec.**

DOSTAVITI:

1. Upravni odjel za komunalno gospodarstvo,

i javne potrebe, ovdje 2x,

2. Upravni odjel za financije, ovdje,

3. Za zbirku akata,

4. Za prilog zapisniku,

5. Pismohrana.